cyanic-selkie/wikianc huggingface dataset:
Stig Pettersson
Urheilu-ura
Vuosina 1957 ja 1958 Stickan otti Ruotsin mestaruudet ja oli luotettava maaotteluhyppääjä. Vuoden 1958 EM-kisat olivat Tukholmassa, ja niissä ruotsalaisilla oli erinomainen menestys Richard Dahlin ottaessa mestaruuden ja Stickanin sijoittuessa pronssille Tšekkoslovakian Jiří Lánskyn jäljessä. Dahl hyppäsi 212 cm muiden mitalimiesten jäädessä 210 cm:iin. Stickan ylitti ennätyskorkeuden 210 cm kolmannellaan ja jäi sen vuoksi kolmanneksi. Vusoian 1959 ja 1960 Stickan jatkoi Ruotsin mestaruuksiaan ja teki olympiavuonna 1960 uuden Ruotsin ennätyksen 213 cm. Rooman olympialaisissa Stickan ei onnistunut aivan toivotusti. Sijoitus oli viides tuloksella 209. Edellä oli kolme Neuvostoliiton edustajaa ja Yhdysvaltain John Thomasin Neuvostoliiton georgialaisen Robert Šavlakadzen ottaessa kultaa tuloksella 216 cm.
Ruotsin mestaruudet tulivat jälleen 1961 ja 1962. Hän voitti myös Pohjoismaiden mestaruuden vuonna 1961 ja 1963. Vuodesta 1962 tuli Stig "Stickan" Petterssonin uran paras vuosi. Ennätys parani tulokseen 216 cm. Belgradin EM-kisoissa tuli Stickanille paras suurkilpailumenestys, sillä edellä oli vain Neuvostoliiton Valeri Brumel tuloksella 221 cm. Oma hopeatulos oli 213 cm pronssin mennessä Rooman olympiavoittaja Šavlakadzelle.
Viimeisen Ruotsin mestaruutensa Stickan Pettersson otti Tokion olympiavuonna 1964. Mestaruus oli kaiken kaikkiaan kahdeksas. Tokion olympialaisten loppukilpailussa Stickan hyppäsi 214 cm, joka oikeutti neljänteen sijaan kuten kahdeksan vuotta aiemmin Melbournessa Neuvostoliiton Brumelin voittaessa ja Yhdysvaltain Thomasin tullessa toiseksi. Molemmilla tulos 218 cm. Kolmanneksi tulleen Yhdysvaltain John Rambon tulos oli kaksi senttiä korkeammalla kun Stickanilla eli 216 cm. Stickan oli urallaan mukana Suomi-Ruotsi -maaotteluissa 11 kertaa, joissa hän otti kuusi voittoa.
Stickan nimettiin vuonna yleisurheilun Stora Grabbariksi #221. Hän oli Track & Field News'n vuosittaisessa arvostuksessa 10 parhaan joukossa vuosina 1956–1964. Vuonna 1958 Track & Field News nimesi hänet vuoden parhaaksi korkeushyppääjäksi maailmassa.
Thomas Larkin
Seuraura
Larkin oli kaudella 2017–2018 viidellä osumallaan Mannheimin eniten maaleja tehnyt puolustaja Sinan Akdagin kanssa. Mestarien liigassa hän oli kuudella syöttöpisteellään joukkueen paras syöttäjä Devin Setoguchin kanssa ja hän voitti Mannheimin sisäisen tehotilaston lukemalla +7. Joukkueen viimeiseksi jääneessä CHL-ottelussa, 7. marraskuuta 2017 vieraissa ruotsalaista Brynäs IF:ää vastaan Larkin taklasi vain 30 minuuttia ennen ottelun päätössummeria vastustajajoukkueen Daniel Paillea pimeästä kulmasta päähän, jonka jälkeen hän vielä tappeli Paillea puolustamaan lähteneen Lukas Kilströmin kanssa. Larkinille tuomittiin teoistaan yhteensä 50 jäähyminuuttia ja sittemmin neljän ottelun pelikielto CHL:ssä. Hän voitti liigan jäähypörssin yhteensä 58 minuutillaan. Paillen koko pelaajaura päättyi aivotärähdyksen vuoksi. Marraskuussa 2018 ruotsalaissyyttäjä Joakim Johansson ilmoitti nostavansa syytteen Larkinia vastaan pahoinpitelystä.
Maajoukkueura
Larkin edusti Italiaa MM-kilpailuissa vuosina 2012, 2014 ja 2017. Viimeisimmässä turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Hän pelasi myös I-divisioonan MM-kilpailuissa vuonna 2011 voittaen A-lohkon kultaa sekä IA-divisioonan MM-kilpailuissa vuosina 2016 ja 2018 voittaen hopeaa. Larkin jakoi vuoden 2016 turnauksessa myös Italian sisäisen tehotilaston voiton Joachim Ramoserin ja Giulio Scandellan kanssa lukemalla +3. Hänet valittiin turnauksen parhaaksi puolustajaksi. Vuoden 2018 turnauksessa Larkin jakoi kahdella osumallaan joukkueen sisäisen maalipörssin voiton Diego Kostnerin ja Giulio Scandellan kanssa. Hän pelasi myös Pyeonchangin olympiakisojen 2018 karsinnoissa. Yhteensä Larkin on pelannut 61 A-maaottelua tehopistein 6+7=13.
Muuta
Larkinin isä on yhdysvaltalainen ja äiti italialainen. Thomas puhuu neljää eri kieltä; englantia, ranskaa, italiaa ja espanjaa.
Max Sarin
Max Sarin (s. 1986) on suomalainen sarjakuvapiirtäjä, joka on vuodesta 2015 tehnyt englanninkielistä sarjakuvaa Giant Days yhdessä käsikirjoittaja John Allisonin sekä piirtäjä Julia Madrigalin kanssa. Heinäkuussa 2019 heidät palkittiin sarjakuvamaailman Oscariksi kutsutuilla Eisner-palkinnoilla kahdesti, sekä parhaan jatkuvan sarjan että parhaan huumorisarjakuvan kategorioissa. Palkinnot jaettiin San Diegossa Comic-Con-tapahtumassa pidetyssä gaalassa.
Sarin on opiskellut sarjakuvaa Wrexham Glyndwr -yliopistossa Walesissä sekä Kanneljärven Opistossa Suomessa. Hän pääsi Giant Daysin piirtäjäksi opettajansa suosituksesta, jonka tuttaviin sarjan luoja, brittiläinen John Allison kuuluu. Giant Days seuraa kolmen brittiläisen yliopisto-opiskelijan Susanin, Estherin ja Daisyn elämää. Sarja ilmestyi aluksi nettisarjakuvana, kunnes vuonna 2015 yhdysvaltalainen Boom! Box -kustantamo jatkoi sen julkaisemista painetussa muodossa.
’Cause Moshing Is Good Fun
’Cause Moshing Is Good Fun on Dry Kill Logicin Hinge-nimellä julkaisema EP-levy, joka julkaistiin vuonna 1997 yhtyeen oman tuotantoyhtiön Psychodrama Recordsin kautta.
HMS Cam (K264)
HMS Cam (viirinumero K264) oli Britannian kuninkaallisen laivaston vuonna 1944 palvelukseenotettu River-luokan fregatti, joka palveli toisessa maailmansodassa.
Palvelus
Alus siirtyi helmikuussa 1944 Tobermoryyn koeajojen loppuunsaattamiseksi ja varustettavaksi palvelukseen. Sen miehistö sai myös koulutuksensa Tobermoryssä. Alus aloitti palveluksensa läntisen reitin alueella maaliskuussa ja se siirrettiin luoteisen reitin alueelle kuukautta myöhemmin. Toukokuussa alus sijoitettiin Normandian maihinnousuun.
Alus siirrettiin kesäkuussa 15. saattajaryhmään, jonka muuta alukset olivat HMS Inglis, HMS Lawson, HMS Moorsom ja HMS Mounsey. Se torjui ryhmän mukana sukellusveneiden aiheuttamaa uhkaa Normandiaan matkanneille saattueille. Alus siirrettiin 12. kesäkuuta ryhmän mukana Plymouthiin, jossa ne muodostivat osan sukellusvenesulusta Plymouthista Triagosiin. Vapauduttuaan heinäkuussa operaatiosta alus palasi saattueiden suojaksi läntisen reitin alaisuuteen.
Pohjanmerellä alus osui elokuussa miinaan, jolloin se kärsi merkittäviä vaurioita. Alus hinattiin tutkittavaksi Tyneen, jossa se poistettiin korjauskelvottomana palveluksesta. Syyskuusta alkaen alus makasi ankkuroituna Tynessä, kunnes se toukokuussa 1945 asetettiin poistolistalle. Alus myytiin 22. kesäkuuta romutettavaksi T. Youngille ja se siirrettiin Sunderlandiin romutettavaksi.
Kirkkomme Lähetys
Kirkkomme Lähetys on Suomen evankelis-luterilaisen kirkon Kirkon lähetystyön keskuksen julkaisema aikakauslehti, joka käsittelee lähetystyötä. Lehti on ilmestynyt vuodesta 1959 alkaen kahdesti vuodessa, ja sen päätoimittaja on Risto Jukko.
Atacama Large Millimeter Array
Atacama Large Millimeter Array (ALMA) on maailman suurin maanpinnalla oleva radioteleskooppiryhmä, joka sijaitsee Llano de Chajnantorin observatorion alueella 5 000 metrin korkeudessa merenpinnan yläpuolella Atacaman autiomaassa Pohjois-Chilessä. ALMA:an kuuluu 66 antennia, joiden halkaisija vaihtelee seitsemän ja 12 metrin välillä. ALMA on Pohjois-Amerikan, Euroopan ja Aasian avaruuskeskusten yhdessä toteuttama projekti. Observatorio on lähellä San Pedro de Atacaman aavikkokaupunkia.
ALMA:n käyttöönotto ja avajaiset tapahtuivat 13. maaliskuuta 2013. Paikalla oli kunnianarvoisia vieraita, kuten ministereitä. Avajaisissa Chilen presidentti, Sebastián Piñera sanoi: "Yksi monista luonnonvaroistamme on Chilen vaikuttava yötaivas. Uskon, että tiede on ollut keskeinen myötävaikuttaja Chilen kehitykselle viime vuosina. Olen hyvin ylpeä kansainvälisestä yhteistyöstämme tähtitieteen saralla, mistä ALMA on viimeisin ja suurin tulos."
Aiheesta muualla
upright|vasen|pienoiskuva|Antenneista kuljetetaan 28 kilometrin päähän 5 000 metrin korkeuteen. Antennin halkaisija on 12 metriä ja paino noin 100 tonnia.
Kalevi Sylander
Kalevi Kaapo ”Syltty” Sylander (18. toukokuuta 1931 Helsinki – 13. tammikuuta 2014 Vantaa ) oli suomalainen koripalloilija, jonka pelaajaura ajoittui 1950-luvulle. Hän kilpaili yksissä olympia- ja kolmissa EM-kisoissa ja saavutti seuratasolla kolme SM-pronssia.
Sylander kuoli 82-vuotiaana.
247365
247365 on rap-kaksikko JVG:n neljäs pitkäsoitto. Albumin nimi tarkoittaa jatkuvaa: 24 tuntia, seitsemänä päivänä viikossa, 365 päivänä vuodessa.
Albumi debytoi Suomen virallisen listan sijalla 4, ja nousi ylimmillään sijalle 2. Se pysyi listalla yhteensä 55 viikkoa.
Albumin ensimmäinen single ”Mauton jasso” julkaistiin 30. tammikuuta 2015. Ennen albumia julkaistiin vielä samana vuonna singlet ”Tuulisii feat. Pete Parkkonen” 13. huhtikuuta, ”247365” 22. toukokuuta, ”Tarkenee” 10. heinäkuuta sekä ”Takajeejee feat. Evelina” 9. syyskuuta 2015.
Adventureland
Adventureland on vuoden 2009 komedia- ja draamaelokuva, jonka on käsikirjoittanut ja ohjannut Greg Mottola. Elokuvan pääosia näyttelevät Jesse Eisenberg, Kristen Stewart, Margarita Levieva, Ryan Reynolds, Martin Starr, Bill Hader ja Kristen Wiig.
Juoni
Eletään kesää 1987 ja James Brennan (Jesse Eisenberg) on juuri valmistautunut Oberlin Collegesta aineenaan yleinen kirjallisuustiede. Hän odottaa innolla matkaansa Eurooppaan, jonne hänen on tarkoitus lähteä kesällä. Sen jälkeen hänen on tarkoitus mennä Columbian yliopistoon opiskelemaan journalismia. Hänen vanhempansa (Wendie Malick ja Jack Gilpin) kuitenkin ilmoittavat, että eivät voi auttaa kyseisen valmistautumislahjan kanssa, sillä rahatilanne on tiukka: Jamesin isä siirrettiin toiselle osastolle ja hän saa paljon vähemmän palkkaa kuin alkuperäisellä osastolla.
James etsii itselleen kesätöitä kerätäkseen itse rahat kokoon. Hänellä ei ole paljonkaan työkokemusta, joten ainoa paikka, josta hän saa työpaikan, on huvipuisto nimeltä Adventureland. Se sijaitsee hänen kotikaupungissaan Pittsburghissa, Pennsylvaniassa. Siellä asuu myös hänen lapsuuden ystävänsä Frigo (Matt Bush), jonka "pakkomielteenä" on kiusata Jamesia lyömällä tätä nyrkillä kiveksiin. Apulaisjohtaja Bobby (Bill Hader) palkkaa Jamesin ja laittaa hänet työskentelemään pelialueelle. James tapaa huvipuiston muita työntekijöitä: sarkastisen miehen nimeltään Joel (Martin Starr), Bobbyn vaimon, joka on myös Adventurelandin manageri, Paulette (Kristen Wiig), Sue O'Malley (Paige Howard), Mark (Mark Miller), Lisa P. (Margarita Levieva) ja huoltomiehen Mike Connellin (Ryan Reynolds), joka on osa-aikainen muusikko. Hänellä huhutaan olleen kerran yhden jutun yö yhdessä Lou Reedin kanssa.
James tapaa myös yhden hänen ikäisensä tytön, joka on myös töissä kyseisessä huvipuistossa. Tytön nimi on Emily "Em" Lewin (Kristen Stewart). Hän tapaa tytön kun Em pelastaa hänet asiakkaalta, joka uhkailee häntä puukolla. Myöhemmin Em kutsuu Jamesin hänen luonaan järjestettäviin bileisiin. Bileiden aikana Em kutsuu Jamesin kanssaan uima-altaaseen. Bileiden loputtua saadaan tietää ensimmäistä kertaa, että Emillä on suhde Connellin kanssa, vaikka Connell onkin naimisissa. Kukaan huvipuiston työntekijöistä ei tiedä tästä salasuhteesta, ei edes Connellin vaimo tai James. James ja Em menevät yhdessä baariin juomaan lasilliset. Heidän puhuessa Em yllättyy kuullessaan Jamesilta, että tämä on yhä neitsyt. Connell saapuu samaiseen baariin vaimonsa kanssa ja Em pyytää Jamesilta, että he lähtisivät pois. He lähtevät ja saapuvatkin yhdessä eräälle sillalle, missä James suutelee Emiä. Seuraavana päivänä James kertoo Connellille tunteistaan Emiä kohtaan, josta Connell kertoo Emille. Myöhemmin Em kertoo Jamesille, että haluaa edistyä hitaampaa vauhtia.
Seuraavana aamuna Lisa P. pyytää Jamesia treffeille kanssaan, muttei halua että monet tietävät asiasta mitään. Kun James sitten suostuu treffeille hänen kanssaan, Em ilmoittaa Jamesille olevansa pahoillaan siitä mitä oli sanonut viime tapaamisen aikana ja että hänelläkin on tunteita Jamesia kohtaan. James antaa Emille osan hänen marihuanastaan, jotta he voivat leipoa pikkuleipiä, mikä sisältää marihuanaa. Jamesin ensimmäisenä päivänä hän oli myös oppinut paljon huvipuiston huijauslaitteistosta, kuten että peliautomaateissa ei voi juuri koskaan voittaa pääpottia. Yksi näistä laitteista on peliautomaatti, jossa tavoitteena on heittää pallo pyörivien miesten päähän niin, että niiden päässä olevat hatut irtoavat niiden päästä. Tosiasiassa yli puolet näistä hatuista on liimattu paikalleen. Asiakas saa tietää tästä huijauksesta ja Em saapuu paikalle. Asiakkaan lyötyä Emiä James lyö asiakasta kiveksiin. Asiakkaan ystävä alkaa jahdata Jamesia joka piiloutuu Bobbyn toimistoon, joka pelästyttää jahtaajan pois karjumalla tälle pesäpallomaila kädessään. Em kertoo Jamesille, ettei halua menettää häntä.
Joel näkee Emin ja Jamesin kävelevän yhdessä ja päättää ottaa lopputilin. James yrittää saada Joelin muuttamaan mieltään, mutta Joel on vihainen Jamesille, kun tämä tapailee for dating Lisa P:tä, vaikka hän on jo rakastunut Emiin. James haluaa olla rehellinen ja kertoo Emille illastaan yhdessä Lisa P:n kanssa. Em on järkyttynyt Jamesin rehellisyydestä ja menee Connellin luo päättämään heidän suhteensa. Frigo tuo erään silminnäkijän Jamesin luo, joka kertoo nähneensä Emin ja Connellin huvipuiston parkkipaikalla Connellin autossa tekemässä "punnerruksia" pari viikkoa aikaisemmin. James soittaa Emin vanhemmille ja tavoittelee Emiä puhelimeen, mutta Emin isä vastaa puhelimeen ja kertoo että Em kertoi menevänsä ulos Jamesin kanssa. James menee Connellin asunnolle ja näkee Emin lähtevän sieltä. Em on juuri jättänyt Connellin. Jamesin tavatessa Emin, Em on järkyttynyt nähdessään jamesin siellä ja menee aivan sanattomaksi eikä selitä Jamesille mitä hän oikeasti teki siellä; James on vihainen luullessaan että Em oli taas pettänyt häntä ja lähtee Emin kutsuttua itseään "idiootiksi". Myöhemmin James kertoo Lisa P:lle Emin ja Connellin välisestä salasuhteesta, mutta pyytää ettei tämä kerro kenellekään.
Lisa P. kertoo asiasta ystävälleen Kellylle ja pian kaikki huvipuistossa tietävät asiasta ja Em lopettaa työnsä huvipuistossa. James on murtunut ja humalassa oleessaan hän törmää isänsä autolla puuhun ja pyörtyy. Seuraavana aamuna hänen äitinsä herättää Jamesin ja käskee tämän maksaa itse kaikki vahingot mitä hän oli aiheuttanut. Viimeisen palkan saannin jälkeen Connell kertoo Jamesille, ettei ole puhunut Emin kanssa sitten tämän lopettamisen. Jamesilla ei ole tarpeeksi rahaa matkustaakseen lukioon, mutta lähtee silti New Yorkiin. New Yorkissa James odottaa Emiä vesisateessa tämän talon ulkopuolella. Em on yllättynyt nähdessään Jamesin ja on saman tien halukas puhumaan Jamesin kanssa. Em tuntee, että hän pilasi kaiken heidän välillään. James kertoo Emille, että hän näkee Emin eri tavalla kuin miten Em näkee itse itsensä: hän näkee tytön, joka pelasti hänet puukotukselta, tytön, joka puolusti Joelia, tyttönä, joka esitteli hänelle pikkuleivät huumeiden kera ja tyttönä, joka ei pyydä anteeksi itseltään. Em pyytää Jamesin asuntoonsa. Siellä James ottaa pois päältään märät vaatteensa ja huomaa, että Emilla on yhä hänen Adventureland - paitansa. He suutelevat, alkavat riisua toisiaan ja elokuva loppuu.
Tuotanto
Adventureland kuvattiin Pittsburghissa, Pennsylvaniassa vuonna 2007. Suurin osa kohtauksista kuvattiin Kennywoodissa, joka on historiallinen huvipuisto lähellä Länsi-Miffliniä, Pennsylvaniaa.
Elokuva ilmestyi DVD:lle ja Blu-Raylle 25. elokuuta 2009.
Soundtrack
Elokuvan soundtrack sisältää 14 kappaletta. Soundtrack julkaistiin on 24. maaliskuuta 2009.
Ruotsi talviolympialaisissa 2018
Ruotsi osallistui Pyeongchangin talviolympialaisiin 2018. Maata edusti 116 urheilijaa, jotka kilpailivat yhdeksässä urheilumuodossa. Urheilijoista miehiä oli 62 ja naisia 54. Jääkiekkoilijoita oli 48 ja maastohiihtäjiä 20. Avajaisissa joukkueen lippua kantoi curlingpelaaja Niklas Edin ja päättäjäisissä maastohiihtäjä Charlotte Kalla.
Rod Argent
Rodney Terence ”Rod” Argent (s. 14. kesäkuuta 1945 St Albans, Hertfordshire, Englanti, Yhdistynyt kuningaskunta) on brittiläinen muusikko, laulaja, lauluntekijä, säveltäjä ja tuottaja. Argent tuli tunnetuksi rockyhtyeen The Zombiesin perustajana ja kosketinsoittajana. The Zombiesin hajottua hän perusti yhtyeen Argent. Rod Argent valittiin The Zombiesin jäsenenä Rock and Roll Hall of Fameen maaliskuussa 2019.
Gaiole in Chianti
Gaiole in Chianti on kunta Italian Toscanassa. Se sijaitsee Sienan maakunnassa. Asukkaita kunnassa on vajaat 3 000.
Historiaa
Gaiole on kehittynyt Massalonejoen laaksoon, mikä on ollut sopiva paikka kaupan käynnille. Laakso on ollut asuttu jo ensimmäisellä vuosituhannella. Ihmiset ovat tulleet ympäröiviltä kukkuloilta käymään kauppaa, ja Gaiolesta on tullut koko laakson keskus. Viralliset dokumentit vuodelta 1215 osoittavat paikan tärkeyden kauppapaikkana jo varhain.
Koska Gaiole sijaitsee Firenzen ja Sienan välisellä rajalla, oli se vuosisatoja jatkuvien hyökkäysten ja ryöstelyiden kohteena, kunnes vuonna 1555 Firenze lopullisesti kukisti Sienan.
Lain takaama järjestelmä jatkui kuitenkin Medicin ja Lorenan aateliperheiden alaisuudessa vuoteen 1776 saakka, minkä jälkeen Chiantin kunnat ovat olleet nykyisellään.
Nähtävyyksiä
Gaiole in Chiantin kylässä olevien nähtävyyksien lisäksi on lähiseudulla myös linna, Castello di Meleto, joka toimii myös hotellina, sekä entinen luostari, Badia a Coltibuono.
Keisari Aleksanteri II julistaa vuoden 1863 säätyvaltiopäivät avatuiksi
Maalauksen historia
Suomen senaatti tilasi maalauksen Ekmanilta 3 000 ruplan hinnalla. Ekman valittiin tekijäksi luultavasti siksi, että hän oli maalannut vuonna 1858 vastaavan historiamaalauksen vuoden 1809 Porvoon valtiopäivistä. Hankkeen järjesti senaattori J. V. Snellman, joka toimi myös yhteyshenkilönä taiteilijan ja tilaajan välillä. Ekman toteutti maalauksen dokumentaarisella tyylillä pieniä yksityiskohtia myöten. Jokainen itsensä kuvaan mukaan halunnut valtiopäivämies sai toimittaa hänelle oman valokuvansa malliksi. Maalausta pidetään arvokkaana nimenomaan historiallisena dokumenttina.
Teoksen omistaa Suomen ritaristo ja aateli, ja sen pysyvä sijoituspaikka on Helsingin Ritarihuoneella. Se sijaitsi alun perin pitkään Ritarihuoneen johtokunnan salissa, mutta siirrettiin vuonna 1932 valiokuntasaliin. Jatkosodan aikana teos irrotettiin kehyksistään ja siirrettiin pommituksilta turvaan Creutz-aatelissuvun omistamaan Malmgårdin kartanoon Pernajaan. Teoksesta on teetetty jäljennös, joka on näytteillä Ritarihuoneella silloin kun alkuperäistä lainataan muualla järjestettäviin näyttelyihin.
Maalauksen henkilöt
thumb|Yksityiskohta maalauksesta, porvaris- ja talonpoikaissäädyn edustajia. Maalaus esittää sitä hetkeä, jolloin Venäjän keisari Aleksanteri II lukee valtiopäivien avajaispuheen. Valtaistuinkorokkeella keisarista vasemmalle ovat kreivi Aleksandr Adlerberg sekä suuriruhtinaat Aleksei Aleksandrovitš ja Nikolai Konstantinovitš, keisarista oikealle Venäjän ulkoministeri Aleksandr Gortšakov sekä suuriruhtinaat Aleksandr Aleksandrovitš ja Vladimir Aleksandrovitš. Vasemmalla puolella salia ovat aatelin edustajat, etummaisena maamarsalkka Johan Mauritz Nordenstam vieressään kenraalikuvernööri Platon Rokassovski. Nordenstamin maamarsalkan sauvan takana seisoo Ritarihuoneen ensimmäinen kreivi Carl Magnus Creutz. Hänestä vasemmalle ovat eturivissä kreivit Gustaf Armfelt ja Adolf Aminoff sekä selin vapaaherrat August Erik Mannerheim ja Johan Reinhold Munck. Myös Snellman löytyy taulusta kenraalikuvernöörin oikealta puolelta.
Oikealla puolella salia ovat pappissäädyn, porvarissäädyn ja talonpoikaissäädyn edustajat puhemiehineen. Valtaistuinkorokkeen edessä oikealla seisoo ministerivaltiosihteeri Alexander Armfelt ja hänen taustallaan on keisarillisen seurueen jäseniä. Armfeltista oikealle seisovat eturivissä arkkipiispa Edvard Bergenheim ja Porvoon piispa Carl Gustaf Ottelin. Heidän välissään taaempana on pöytäkirjasihteeri Cedercreutz. Ottelinista oikealle seisovat edessä selin Johan August von Born ja porvarissäädyn puhemies Robert Isidor Örn. Heistä oikealla eturivissä paperikääröä pitelevä mies on talonpoikaissäädyn puhemies Aukusti Mäkipeska. Eturivissä oikealla katsojaan päin katsova mies on talonpoikaissäädyn edustaja Erik Klami.
Kaikkiaan maalaukseen on kuvattu kolmasosa valtiopäiväedustajista. Kaikki maalauksessa esiintyvät miehet tunnetaan nimeltä, mutta lehterille kuvatut naiset ovat pääosin tunnistamattomia. Osan taidehistorioitsijat ovat kyenneet tunnistamaan. Oikeanpuoleisella lehterillä oleva violettipukuinen nainen on Aurora Karamzin.
Aution saaren unelma (elokuva)
Aution saaren unelma on seikkailuelokuva vuodelta 1986. Se perustuu tositapahtumiin sekä Lucy Irvinen kirjoittamaan samannimiseen kirjaan.
Smithinsalmi
right|thumb|270px|Smithinsalmi{{Legend|#ffff66|[[Ellesmerensaari|Ellesmerensaari, Nunavut}}{{Legend|#ffffcc|Grönlanti}}]] Smithinsalmi on Grönlannin ja Kanadan pohjoisimman saaren, Ellesmerensaaren, välissä sijaitseva salmi. Salmi on leveydeltään 48–72 kilometriä, ja on pohjoissuunnassa noin 88 kilometriä pitkä. Se on osa Naresinsalmea ja yhdistyy etelässä Baffininlahteen ja pohjoisessa Kanen altaaseen. Naresinsalmi on puolestaan Kansainvälisen hydrografisen järjestön (IHO) (1953) merialueiden rajalinjausten mukaan Baffininlahden pohjoisosan nimitys.
Aution saaren unelma (elokuva)
Juoni
Gerald Kingsland etsii lehti-ilmoituksen kautta "vaimoa" vuodeksi autiolle saarelle. Lucy huomaa ilmoituksen, vastaa siihen, ja löytää itsensä pian Uudesta-Seelannista kirkon alttarilta häntä huomattavasti vanhemman Geraldin kanssa. Australian laki ei nimittäin hyväksy, että naimaton pari muuttaa virallisesti asumaan heidän alueellaan sijaitsevalle saarelle. Lucy suostuu menemään vihille vastahakoisesti ainoastaan päästäkseen saarelle, mikä aiheuttaa myöhemmin eripuraa saarella.
Smithinsalmi
thumb|left| Taiteilijan näkemys kapteeni Allen Youngin (1827–1915) johdolla purjehtineesta brittialus HMS Pandorasta Smithinsalmessa vuonna 1876. William Baffin löysi salmen vuonna 1616 ja nimesi sen alun perin Sir Thomas Smithin salmeksi arktisten tutkimusretkien puolestapuhujan ja rahoittajan, englantilaisen diplomaatin Sir Thomas Smythen (Smith; 1558–1625) mukaan. Vasta 1800-luvun puolivälissä tutkimusretkikunnat saavuttivat tätä pohjoisempia merialueita. John Rossin vuoden 1818 tutkimusmatkan jälkeen salmen nimi sai nykyisen, lyhyemmän muotonsa.
Aution saaren unelma (elokuva)
Juoni
Kaksikolle osoitettu saari, Tuin, sijaitsee Uuden-Guinean ja Australian välimaastossa, Torresinsalmella. Saari on trooppinen ja kaunis, mutta myös karu ja vaarallinen. Pariskunta taistelee jokapäiväisen ruuan ja juoman puutteen tuomaa voimattomuutta sekä sairauksia vastaan. Saarella myös tunteet kuumenevat molemmin puolin. Lucyyn oikeasti rakastunut Gerald tietää syyt, miksi Lucy on mennyt hänen kanssaan naimisiin, ja on tälle siitä vihainen, syyttäen petturuudesta. Sen sijaan Lucylla on eräänlainen rakkaussuhde saaren kanssa, mistä G on mustasukkainen.
Pomarkun vanha kirkko
Kirkon ratkaisuissa poikkeavaa on alttarin sijainti pohjoisen puoleisella sivuseinällä ja kellotornin sijainti sitä vastapäätä eteläisellä sivustalla. Nykyisin alkuperäinen saarnatuoli toimii lukupulpettina ja alttarin yläpuolella on uusi, evankelistojen kuvilla varustettu saarnatuoli. Kirkossa ei ole lainkaan alttaritaulua mutta peräseinällä on suuri puinen krusifiksi. Kirkon ovella oleva vaivaispoika on Artturi Kasevan veistämä ja peräisin 1920-luvulta. Kirkko on 1800-luvun alkupuolen puukirkoista eräs alkuperäisimpänä säilyneitä esimerkkejä. Uuden kirkon valmistuttua vanha ja osin huonokuntoinenkin, kansalaissodassa vaurioitunut kirkko aiottiin purkaa, mutta Heikki Klemetin aloitteen johdosta aikeista luovuttiin. Nykyisin Museovirasto tukee kirkon ylläpitoa ja muun muassa sen paanukate on uusittu ainakin vuosina 1935 ja 1976. Kirkko on niin sanottu autiokirkko ja nykyisin käytössä vain kesäisin.
Aution saaren unelma (elokuva)
Juoni
Tilapäistä apua G:n ja Lucyn ruoka- ja terveysongelmiin saapuu, kun australialaiset Jason ja Rod poikkeavat saarella matkallaan, jonka tarkoituksena on tuottaa eräänlainen luontoseikkailudokumentti. He toimittavat Lucylle ja G:lle Australian hallituksen lähettämän väestönlaskentalomakkeen, sekä viettävät saarella pari päivää katamaraaninsa potkuriin tehtävien korjauksien vuoksi. G ei ole poikien vierailusta mielissään, kun hän huomaa millainen vaikutus heillä on Lucyyn seksuaalisesti. Lucy ja pojat lähtevät retkelle metsään, jossa Jason päätyy suutelemaan Lucya. Lucy myös avautuu pojille siitä, millainen G on, ja mitä hän vihaa hänessä eniten. Gerald puolestaan kuvittelee Lucyn harrastaneen seksiä poikien kanssa kyseisellä retkellä. Asiasta syntyy riitaa poikien lähdettyä Tuinilta.
Smithinsalmi
Arkeologisen aineiston perusteella uskotaan, että ensimmäiset asukkaat saapuivat Grönlantiin noin 5 000 vuotta sitten Kanadasta Smithin salmen yli. Noin 1 200 eaa. vaelsi Thule-kansa Smithin salmen seutuville Alaskasta. Tämä väestö oli Grönlannin nykyasukkaiden esivanhempia.
Aution saaren unelma (elokuva)
Juoni
Poikkeuksellisen kuuman kesän kuivimpana aikana kaksikko on kuolla ravinnonpuutteeseen karussa ympäristössä. Lucy myös pelkää olevansa raskaana, kuukautisten poisjäämisen takia, mikä kuitenkin myöhemmin osoittautuu johtuvaksi ravinnonpuutteesta. Apua saapuu jälleen, kun Torresinsalmen alkuasukas Ronald sattuu ilmaantuu saarelle. Hän ottaa kaksikon siipiensä suojiin, tuoden heille ruokaa, juomaa ja tupakkaa, mutta G:n mekaanikontaidot huomattuaan myös veneiden perämoottoreita, aggregaatteja ja muita saarelaisten koneita. Tämä ei ole Lucyn mieleen, sillä hänestä se tuhoaa alkuperäisen ajatuksen saariprojektista, jossa he olisivat tulleet jokseenkin omin avuin toimeen saarella. G alkaa myös käydä töissä naapurisaarilla, enimmäkseen Badulla, tekemässä töitä saarelaisten alkuasukkaille. Toisaalta hän haluaa saada elannon, toisaalta hän saa Badulta jotain, mitä ei saa Tuinilta. Hän alkaa vieraantua Tuinin elämänmenosta, ja päättääkin muuttaa Badulle heti vuoden tultua täyteen, sillä Lucyn lähdettyä takaisin Englantiin hänellä ei olisi enää syytä käydä Tunilla. Hän suostuu kuitenkin viettämään loppuvuoden Lucyn kanssa saarella käymättä muualla, kun Lucy rakastelee hänen kanssaan ensimmäistä kertaa koko vuoden aikana.
Kaksikon saariprojekti tulee päätökseen sadekauteen kuuluvan myrskyn jälkeen, joka tuhoaa saarella paljon heidän omaisuuttaan. G asettuu pysyvästi Badulle suunnitelmiensa mukaisesti, ja Lucy lähtee lentokoneella saarelta Englantiin, jossa hän kokee tunteenpurkauksen rakastamansa saaren yläpuolella, jouduttuaan jättämään sen taakse.
Arvioita
Video-oppaassa vuodelta 1994 Kari Salminen piti elokuvaa Roegin ohjaukseksi varsin pidättyvänä ja antoi sille kolme tähteä viidestä, mikä vastaa sanallista arviota ”hyvä”.
Kasperi Nuto
Kasperi Nuto (s. 31. elokuuta 1995 Lieksa) on suomalainen jääkiekkoilija, joka pelaa Suomi-sarjajoukkue Karhu HT:ssä. Hän on pelipaikaltaan oikea laitahyökkääjä.
Seuraura
Lieksassa syntynyt Nuto on Porin Ässien oma kasvatti. Hän oli kaudella 2010–2011 seuran C-nuorten paras syöttäjä ja toiseksi paras pistemies Niko Ojamäen jälkeen C-nuorten SM-sarjan runkosarjassa tehoilla 16+25=41. Nuto voitti kauden päätteeksi C-nuorten SM-pronssia ja hänet valittiin sarjan tähdistökentälliseen. Kaudksi 2012–2013 Nuto siirtyi Rauman Lukon A-nuoriin, josta hän palasi taas Ässien A-nuoriin kaudeksi 2013–2014. Nuto voitti kauden päätteeksi A-nuorten SM-pronssia.
Kaudella 2014–2015 Nuto nousi Ässien A-nuorten kapteeniksi ja oli seuran kolmanneksi paras pistemies tehoilla 16+25=41. Kaudella 2015–2016 hän debytoi seuran SM-liigajoukkueessa. Nuto teki liigadebyyttinsä 25. marraskuuta 2015 vieraissa Hämeenlinnan Pallokerhoa vastaan. Hän sai ottelussa jääaikaa 10.51 minuuttia ja keräsi myös syöttöpisteen Mikael Sahan tekemään 2–3-voittomaaliin. Nuto pelasi kauden aikana kaksi SM-liigaottelua. Suurimman osan kaudestaan hän pelasi kuitenkin vielä Ässien A-nuorissa, jossa Nuton kausi päättyi 26 ottelun jälkeen olkapäävammaan.
Huhtikuussa 2016 Nuto liittyi try-outille Ässien SM-liigajoukkueeseen tultuaan yli-ikäiseksi seuran A-nuorissa. Hän sai elokuussa kauden 2016–2017 kattavan sopimuksen. Nuto jäi Ässissä varsin pieneen rooliin ja pelasi yhdeksän runkosarjaottelua ilman tehopisteitä. Hän pelasi suurimman osan alkukaudestaan yli-ikäisenä seuran A-nuorissa. 26. marraskuuta 2016 Nutolle nousi 210. A-nuorten SM-liigan runkosarjaottelussaan sarjan kaikkien aikojen pelattujen otteluiden kärkipaikalle Janne Kettusen ohi. 23. tammikuuta 2017 hän nousi A-nuorten SM-liigan kaikkien aikojen pistepörssin kärkeen Karo Koivusen ohi. Nuto pelasi alkukaudella myös neljä ottelua lainalla Mestis-joukkue Kokkolan Hermeksessä. Siirtorajan kynnyksellä, helmikuussa 2017 Ässät vuokrasi hänet loppukaudeksi TuTon riveihin.
Kaudeksi 2017–2018 Nuto siirtyi vuoden mittaisella sopimuksella Suomi-sarjajoukkue Karhu HT:hen.
Maajoukkueura
Nuto on pelannut seitsemän poikien maaottelua.
Muuta
Nuto on harrastanut myös jalkapalloa. Hän oli voittamassa Musan Salaman D13-joukkueessa hopeaa kansainvälisessä Denmark Soccer Festival -turnauksessa vuonna 2008.
Gateways
Gateways on norjalaisen sinfonisen black metal -yhtyeen Dimmu Borgirin viides single, joka on julkaistu vuonna 2010. Kappaleen ilmestyessä se julkaistiin 7" vinyylinä sekä oli ladattavissa iTunesin kautta.
Jääkiekon alle 18-vuotiaiden maailmanmestaruuskilpailut
thumb|right|Ruotsi–Kanada-ottelu maailmanmestaruuskisoissa vuonna 2011. Jääkiekon alle 18-vuotiaiden maailman­mestaruus­kilpailut on Kansainvälisen jääkiekkoliiton IIHF:n vuosittain järjestämä jääkiekkoturnaus. Turnaus järjestetään eri maiden alle 18-vuotiaiden jääkiekkomaajoukkueille. Se pelataan usein huhtikuussa ja järjestetään samanlaisella järjestelmällä kuin miesten- ja nuorten maailmanmestaruuskilpailut. Kilpailuissa on pääsarjan lisäksi kolme sitä alempaa sarjatasoa eli 1., 2. ja 3. divisioona, joista kukin on jaettu edelleen kahteen eritasoiseen lohkoon, A-lohkoon ja B-lohkoon.
Historiaa
Turnaus järjestettiin ensimmäisen kerran vuonna 1999, jolloin Suomi voitti mestaruuden. Eniten mitaleita, eli 17,on voittanut Yhdysvallat. Turnaus ei ole kansainvälisesti yhtä arvostettu kuin sitä vanhempi Ivan Hlinkan muistoturnaus, sillä IIHF:n turnaus järjestetään Kanadan tärkeimpien juniorisarjojen ollessa vielä kesken. Näin ollen niiden pelaajat siten voi osallistua alle 18-vuotiaiden maailmanmestaruuskilpailuihin. Ensimmäisen kerran Kanada osallistui maailmanmestaruuskilpailuihin, kun ne järjestettiin Slovakiassa vuonna 2002.
Kun huomioon otetaan kaikki sarjatasot, suurinumeroisimman voiton alle 18-vuotiaiden maailmanmestaruuskisoissa on saavuttanut tiettävästi Islanti. Maa voitti 3. divisioonan ottelussa Armenian peräti maalein 50–0 Armenian ensimmäisessä maaottelussa.
Pittalit
Pittalit (Melampittidae) eli aiemmalta nimeltään juoksutimalit on varpuslintuihin kuuluva heimo. Heimon lajit on aikaisemmin luettu kuuluvaksi mutavaristen, penkojien tai paratiisilintujen heimoihin. Heimoon kuuluu 2 sukua ja 2 lajia. Lajit ovat pittali (Melampitta lugubris) ja karstipittali (Megalampitta gigantea).
Pittaleita tavataan Uuden-Guinean vuoristometsistä. Ne elävät metsien pohjakerroksissa ja syövät hyönteisiä ja muita selkärangattomia eläimiä. Väriltään ne ovat tummia.
Apple Display Connector
220px|thumb|ADC-liitin. Apple Display Connector, eli ADC on liitintyyppi, joka sisältää DVI:n, USB:n ja virran monitorille. Liitin esiteltiin vuoden 2000 heinäkuussa uusissa Power Mac G4 ja G4 Cube malleissa. Liittimen käyttö näytöissä lopetettiin vuoden 2004 kesäkuussa ja viimeisin sitä tukenut tietokonemalli oli Power Mac G5. Apple Display Connector ei ole yhteensopiva normaalien DVI-liitäntöjen kanssa.
Liitännän ongelmana on se, että se pystyy siirtämään vain 100W tehoa, mikä on liian vähän yli 19-tuumaisille kuvaputkinäytöille ja isoille nestekidenäytöille, joita käytetään esimerkiksi kotiteattereissa.
Levoteatteri
Levoteatteri on Helsingissä toimiva, 2018 perustettu vapaa ammattiteatteri. Levoteatterin perusti 11 taiteellista suunnittelijaa etsimään uusia tapoja toimia, uutta praktiikkaa, uusia lähtökohtia sekä kaikkiaan uusia tapoja tehdä teatteria ja esitystaiteita.
Levoteatterin ohjelmiston valitsee yhdeksänhenkinen hallitus.
LAFKA
LAFKA eli Levoteatterin after work -klubi alakerrassa on Helsingin keskustassa kahvila Roasbergin alakerrassa tapahtuva poikkitaiteellinen klubi. Levoteatterin luotsaamalla klubilla nähdä ympärivuotisesti vaihtuva, laaja kattaus eri esittävien taiteiden tekijöitä aina kokeneista konkareista aloitteleviin tekijöihin, aiemmin koetuista kokonaisuuksista ensiesityksiin. Ensimmäinen LAFKA koettiin 14. tammikuuta 2020. Ensimmäinen kevätkausi jouduttiin jättämään kesken koronaviruspandemian vuoksi. LAFKA muotoutui tällöin LIVE-lähetyksiksi.
Kevään 2020 esiintyjät:
Aarnikotkat, Lulu Palo, Samppa Varis, Kheba Touray, Lady Clapback, Regyna Vagina, Viha Piirakka, Poika Klitta, Misslmieré, Caroline Suinner, Jenni Janakka, Duo Pimperot, IRMA, Elisa Luukkainen, Improvisaatioryhmä Absurdum, Improvisationsteater Stjärnfall, Alvar, Rebekka Holi & Yhtye, Kultaranta
LAFKA Kotonasi esiintyjät:
PihkaSound, Leo Mokkala, Elsa Tölli, Kuopus, Ilmari Atlas, Vanha Kettu X Fetus
Runokuvaa 1 (2016) taiteilijat:
Susinukke Kosola, Laura Mainiemi, Aura Nurmi, Liisa Vääriskoski, Pauli Patinen, Adam Oszaczky, Liila Jokelin, Jessica Pohjola, Laura Palanne, Viola Virtamo, Maaria Vihervaara, Niko Hallikainen, Juuli Linneo, Heidi Bergström
Kuratointi: Heidi Bergström, Juuli Linneo
Näyttelytila: Asematila
Runokuvaa 2 (2018) taiteilijat:
Kuratointi: Heidi Bergström, Pauli Patinen
Näyttelytila: Kellariteatteri
Runokuvaa 3 (2019) taiteilijat:
Aro Mielonen, Matti Pietari Järvinen, Tessa Astre, Sofi Häkkinen, Tuukka Pietarinen, Kimmo Oja, Ella Laine, Veera Konsti, Anna Kirvesniemi, Taru Mäkitalo, Hanna Storm, Henri Kivioja, Miika Alpua, Saana Volanen, Roosa Kotkaslahti, Minttu Pyykkönen, Riina Piekkala, Miika Piekkala, Petra Lumme, Katimari Niskala, Aatos Ketvel
Kuratointi: Heidi Bergström, Eetu Palomäki, Elsi Vertanen, Minea Lång
Näyttelytila: KokoTeatteri
Blue Beetle
Blue Beetle on nimi kolmelle eri DC Comicsin kustantamalle sarjakuvasankarille. Se oli alun perin Fox Comicsin kustantama sarjakuvahahmo, jonka loi Charles Wojtkoski. Blue Beetle teki ensi esiintymisensä Mystery Men Comics -sarjakuvan ensimmäisessä numerossa vuonna 1939. Sittemmin alkuperäisenä Blue Beetlena toimineen Dan Garretin jälkeen hahmon roolia ovat kantaneet Ted Kord (1966) ja Jaime Reyes (2006).
Hahmo on käynyt historiansa aikana läpi useita kustantamoja. Nykyään hahmon oikeudet omistaa yksi Amerikan suurimmista sarjakuvakustantamoista, DC Comics. Hahmo toimi Vartijat-sarjakuvaromaanin Yöpöllön esikuvana.
Hahmon historia
Alun perin 1940-1950-luvuilla Dan Garret toimi poliisina, joka seikkaili nimellä Blue Beetle. Hän käytti erikoisvarusteita muun muassa luodin kestävää asua ja voimaa lisääviä vitamiineja taistellakseen rikollisia vastaan. Sittemmin vuonna 1964 hahmon synnyintarinaa muutettiin ja Dan Garret oli arkeologi, joka löysi taianomaisen egyptiläisen esineen Khaji Dan, joka muistutti lehtisarvista, joka kykeni antamaan kantajalleen mekaanisen haarniskan. Tämän löydön avulla Garret taisteli rikollisia vastaan.
Vuonna 2006 Blue Beetlen toivat takaisin Keith Giffen, John Rogers ja Cully Hamner, jotka jatkoivat Jaime Reyesin hahmon seikkailuja. Reyes sai aikaisemmin kadonneeksi luullun lehtisarvisen mekaanisen haarniskan, kun lehtisarvinen oli löytänyt Reyesin omin päin Texasista. Myöhemmin Jaime Reyesin Blue Beetlesta tuli Teinititaanien jäsen.
Elokuva
Vuonna 2023 ilmestyvässä Blue Beetle elokuvassa Jaime Reyesin Blue Beetlea esittää Xolo Maridueña.
Joël Gaspoz
Joël Gaspoz (s. 25. syyskuuta 1956 Morgins, Valais, Sveitsi) on sveitsiläinen uransa lopettanut alppihiihtäjä.
Gaspoz voitti suurpujottelun maailmancupin kokonaiskilpailun kausilla 1985–1986 ja 1986–1987. Jälkimmäisellä kerralla hän jakoi voiton Pirmin Zurbriggenin kanssa. Hän sijoittui suurpujottelucupissa neljänneksi 1980–1981 sekä viidenneksi 1979–1980 ja 1981–1982. Hän oli kaudella 1986–1987 lisäksi neljäs sekä pujottelun maailmancupissa että maailmancupin kokonaiskilpailussa. Hän voitti suurpujottelun maailmancupissa kaikkiaan kuusi osakilpailua, oli neljä kertaa toinen ja kuudesti kolmas. Pujottelussa hän voitti yhden osakilpailun ja oli kaksi kertaa kolmas.
Gaspoz sijoittui Lake Placidin olympialaisissa 1980 suurpujottelussa seitsemänneksi. Schladmingin MM-kilpailuissa 1982 hän oli suurpujottelussa neljäs ja pujottelussa viides. Hän sijoittui Sarajevon olympialaisissa 1984 suurpujottelussa kymmenenneksi, Crans-Montanan MM-kilpailuissa 1987 pujottelussa seitsemänneksi ja Calgaryn olympialaisissa 1988 suurpujottelussa kymmenenneksi.
Hollywood (ohjelmointikieli)
Hollywood on Andreas Falkenhahnin (Airsoft Softwair) kaupallisesti levittämä ohjelmointikieli, jonka pääasiallisena tavoitteena on toimia multimediaohjelmien tuottamisessa. Hollywood on saatavissa AmigaOS (68k), AmigaOS 4 (PPC), MorphOS, WarpOS, AROS ja Windows -käyttöjärjestelmille. Tällä hetkellä Mac OS X -järjestelmälle ei ole olemassa omaa versiotaan ohjelmasta vaikkakin ohjelma kykenee tuottamaan käynnistettävän ohjelman tällekin alustalle. Hollywoodissa on sisäärakennettu ristiinkääntäjä, joka kykenee automaattisesti tallentamaan käynnistettäviä tiedostoja kaikille ohjelman tukemille alustoille. Tuotetut käynnistettävät tiedostot ovat täysin itsenäisiä eivätkä ole riippuvaisia mistään ulkopuolisista tiedostoista, joten ne voi haluttaessa käynnistää vaikka USB-muistitikulta.
Hollywood Designer on lisäohjelma Hollywoodiin, jonka avulla Hollywoodia voi käyttää Powerpoint-tyylisten interaktiivisten esitelmien tuottamiseen ilman ohjelmointitaitoa.
Historia
Hollywoodin juuret ovat Amiga-tietokoneessa ja se on saanut inspiraatiota muista Amiga-ohjelmointikielistä kuten AMOS, Blitz BASIC, ja Amiga E. Hollywoodin luoja Andreas Falkenhahn aloitti ohjelman tekemisen keväällä 2002. Versio 1.0 ohjelmasta julkaistiin marraskuussa 2002, mutta ainoastaan 68000-pohjaisille Amiga-järjestelmille. Kuukautta myöhemmin seurasi natiivi versio PowerPC-pohjaisille MorphOS-järjestelmille. Tuki WarpOS-alustalle tuli Hollywood versiossa 1.9 joka ilmestyi keväällä 2004 yhdessä ensimmäisen Hollywood Designerin ensijulkaisun kanssa. AmigaOS 4 -alustaa on tuettu maaliskuusta 2005 lähtien. Versiosta 2.0 (julkaistu tammikuussa 2006) lähtien Hollywood on käyttänyt Lua-ohjelmointikieltä sen virtuaalikoneena, mutta kuitenkin merkittävillä muutoksilla sen syntaksissa ja toiminnassa. Versiosta 3.0 (tammikuu 2008) lähtien Hollywood myös ensimmäistä kertaa toimi myös kahdessa ei Amiga-tyyppisessä alustassa: Windows ja Mac OS X -alustoissa. Versiosta 4.5 (tammikuu 2010) lähtien Hollywood on ollut saatavissa omalla ohjelmointiympäristöllä myös Windows-käyttöjärjestelmälle.
Hello World -ohjelma
Hello World -ohjelma voisi Hollywoodissa näyttää tältä:
Yllä oleva koodi avaa uuden ikkunan, tulostaa siihen tekstin "Hello World!" valkoisilla kirjaimilla ja odottaa että vasenta hiiren nappia painetaan ennen kuin ohjelma lopetetaan. Hollywood avaa ikkunan automaattisesti. Jos ei muutoin ohjelmaan ole laitettu, niin Hollywood avaa uuden 640x480-resoluutioisen ikkunan automaattisesti ohjelman suoritusta varten.
Hollywood Designer
Hollywood Designer on lisäohjelma Hollywoodiin Powerpoint-tyyppisten interaktiivisten esitysten tekemiseen ilman ohjelmointitaitoa.
Avenue Victor-Hugo
pienoiskuva|Avenue Victor-Hugo Avenue Victor-Hugo on puistokatu Ranskan pääkaupungin Pariisin 16. arrondissementissa. Se on saanut nimensä kirjailija Victor Hugon mukaan. Hugo asui viimeiset vuotensa nimeään kantavan kadun osoitteessa numero 124 sijainneessa Hôtel Particulierissa ja kuoli siellä 22. toukokuuta 1885.
Avenue Victor-Hugo on yksi Place Charles de Gaullelta säteittäin lähtevistä 12 leveästä puistokadusta. Se on toiseksi pisin Pariisin avenueista, ja katu on kuuluisa kauniista arkkitehtuuristaan. Kadun puolivälissä on Place Victor-Hugo, josta johtaa kymmenen katua eri suuntiin. Aukion vieressä on metroasema Victor Hugo. Avenue Victor-Hugo jatkuu Place Victor-Hugolta eteenpäin aina Place Tattegrainille asti. Puistokadun nimi oli alun perin Avenue de Saint-Cloud ja sen jälkeen Avenue d’Eylau, mutta se nimettiin vuonna 1881 Victor Hugon mukaan
Islannin suurlähetystö sijaitsee osoitteessa Avenue Victor-Hugo 52. Avenue Victor-Hugon ja Avenue Henri-Martinin risteyksessä on Hugon patsas.
Ismo Läntinen
Ismo Läntinen (s. 1. tammikuuta 1954 Pori) on suomalainen jääkiekko- ja salibandyvalmentaja.
Jääkiekon SM-liigassa hän on päävalmentajana ollut Tapparassa kaudella 1998–1999 sekä Porin Ässissä kaudella 2000–2001.
Tätä ennen Läntinen työskenteli Ässien juniorivalmentajana 70-luvulta asti vuoteen 1989, kun hän vaihtoi A-nuorten päävalmentajana paikkaa edustuksen kakkosvalmentaja Antero Kivelän kanssa. Läntinen toimi Keinosen, Tihonovin ja Ketolan valmennusryhmissä vuoteen 1995 asti. vuodet 1991-1995 hän toimi samanaikaisesti myös seuran A-nuorten valmennusryhmässä.
Kauden 1995-1996 hän oli Suomen U17 joukkueen päävalmentaja, vuoden jälkeen hän siirtyi Tapparan organisaatioon, ensin A-nuorten valmentajaksi. Edustukseen Läntinen siirtyi kaudella 1998-1999 alun perin Rauno Korven apulaiseksi, lokakuun lopussa Korpi erotettiin tehtävästään ja Läntinen nousi ykköseksi.
Vuonna 2005 Läntinen siirtyi salibandyn pariin. FBT pelasi Läntisen valmennuksessa Salibandyliigassa kolme kautta vuosina 2008–2009 sekä 2010–2012.
Marraskuussa 2012 Ismo Läntisen uutisoitiin aloittavan valmennustehtävät 11.11.2012 Satakuntaliigan 1.divisioonan joukkueen Sbs Sibyllan penkin takana.
Läntinen aloitti FC Jazzin Ykkösen joukkueen joukkueenjohtajana kauden 2014 alla.
Joulukalenteri: Porokuiskaajan arvoitus
thumb|Sarjan DVD-julkaisun kansi. Joulukalenteri: Porokuiskaajan arvoitus on suomalainen tv-joulukalenteri, jonka on luonut muun muassa Ella ja kaverit -kirjoistaan tuttu kirjailija Timo Parvela. Joulukalenteri alkoi Yle TV2 -kanavalla joulukuun ensimmäisenä päivänä 2014 ja päättyi jouluaattona 2014. Se kruunasi Ylen lastenohjelmien 50-vuotisjuhlavuoden. Porokuiskaajan arvoitus on Ylen kaikkien aikojen katsotuin Joulukalenteri ja 6 vuotta myöhemmin esitettiin uusintana joulukuussa 2020. Se keräsi päivittäin 500 000 katsojaa ja huomioitiin myös Kultainen Venla-ehdokkuudella Lasten- ja nuortenohjelmat -sarjassa. Joulukalenterin jatko-osa Joulukalenteri: Jäätävä seikkailu esitettiin Ylen Joulukalenterina joulukuussa 2016.
Juoni
Korvatunturilla tonttuharjoittelija Pirpanan on tarkoitus valmistua jouluna tonttukoulusta. Hänen täytyy suorittaa Ylitontun antamia tehtäviä, ennen kuin hänestä voi tulla oikea tonttu, mutta eläinrakas Pirpana olisi mieluummin porojen seurassa, kun esimerkiksi paketoimassa lahjoja. Kömpelyytensä ansiosta kaikki Pirpanalle annetut tehtävä tapaavat mennä tavalla jos toisella pieleen.
Samaan aikaan toisaalla, jossain Suomen suurkaupungissa, hyväsydäminen joulukoristeiden tekijä Väinö löytää koiran kadulta ja päättää majoittaa sen kotiinsa niin kauaksi aikaa, kunnes sen omistaja löytyy. Väinö on hyvin yksinäinen ihminen ja on iloinen saadessaan koirasta seuraa. Väinö saa yhdeltä koiran omistajan etsintää osallistuvalta lapselta idean kirjoittaa koirasta joulupukille. Väinö kirjoittaa joulupukille kirjeen koirasta, jonka nimeksi paljastuu Rekku. Korvatunturilla postinjakeluun määrätty Pirpana löytää Väinön kirjeen postin seasta ja hän vaatii Ylitontulta, että saisi etsiä koiran omistajan. Ylitonttu ohjaa Pirpanan joulupukin erikoisosastolle, jossa työskentelee ainoastaan hänen veljensä Sherlokkinen.
Vanha porokuiskaaja jää eläkkeelle ja lähtee kaukaiseen tunturiin revontulten taakse. Uuden hyvin voimallisen porokuiskaajan on kuitenkin ennustettu tulevan. Ylitonttu ja Sherlokkinen epäröivät voiko Pirpana olla ennustettu uusi porokuiskaaja. Ylitonttu päättää kieltää Sherlokkista lähettämästä Pirpanaa arkimaailmaan etsimään koiralle omistajaa, sillä se olisi liian riskialtista. Sherlokkinen päättää uhmata Ylitontun määräystä ja lähettää Pirpanan salaa matkaan, sillä uskoo sen olevan ainoa tapa, millä hän oppii löytämään itsensä ja täten porokuiskaajan medaljongin taikavoimat. Hän antaa Pirpanalle medaljongin kertoen sen suojelevana häntä matkalla ja painottaa, että sitä ei saa missään tilassa kadottaa.
Väinö keksii etsiä Rekun omistajaa sanomalehti-ilmoituksella. Ilmoituksen johdosta Rekkua tulee hakemaan omaneduntavoittelija, alati tavaraa hamuava Kauppinen, joka esittelee itsensä Rekun omistajana. Hän vie Rekun pois Väinön estelystä huolimatta. Väinö masentuu Rekun lähdöstä. Kuitenkin pian Pirpana saapuu Rekun kanssa Väinön ovelle. Pirpana kertoo Kauppisen kaupanneen Rekkua kadulla, ja että oli antanut Rekusta vaihtokauppana medaljongin. Kauppinen palaa Väinön luo joulupukin erityisasiamiehen valeasussa. Pirpana tunnistaa Kauppisen ja yrittää kertoa tämän olevan huijari, mitä Väinö ei ota kuuleviin korviinsa. Kauppinen onnistuu ryöstämään hyväuskoiselta Väinöltä kaikki tämän tekemät joulukoristeet.
Korvatunturilla Sherlokkinen kamppailee omantuntonsa kanssa. Hän yrittää saada Pirpanan palaamaan Korvatunturille heti, mutta hänen Pirpanalle antama näköpuhelin kääntää kaiken puheen koiran haukunnaksi Pirpanan yritettyä tehdä siitä kääntäjää, jotta voisi ymmärtää Rekun puhetta. Ylitonttu raivostuu saadessaan kuulla Sherlokkiselta Pirpanan olevan arkimaailmassa hän kiellostaan huolimatta. Sherlokkinen lähtee omatoimisesti hakemaan Pirpanaa arkimaailmasta ja saapuessaan Väinölle hän esittelee olevansa Pirpanan serkku. Pirpanan palattua etsimästä Kauppista hän kertoo löytäneensä Kauppisen, mutta tämän kanssa käydyssä kahakassa pudottaneen reppunsa ja näköradion. Väinö, Pirpana ja Sherlokkinen keksivät ehdottavansa vaihtokauppaa medaljongista Kauppiselle, jonka kanssa sovitaan vaihtokaupasta.
Korvatunturille lähdössä olevat Rekku, Pirpana ja Sherlokkinen yrittävät selittää Väinölle lähtöään. Väinö kummastelee montaa outoa asiaa heissä ja tajuaa näiden olevan tonttuja. Vanhan joulunlain mukaan jos tonttu paljastuu arkimaailmassa ei hän voi enää koskaan palata Korvatunturille. Väinö kertoo aina tunteneensa olevan tonttu ja nähneen unia, jossa on yksin tonttujen keskellä. Pirpana saa idean: jos Väinökin olisi tonttu ei olisi mitään paljastumista tapahtunut. Nelikko suuntaa Korvatunturille, jossa Ylitonttu vaatii selitystä tapahtuneesta ja heidän mukanaan tulleesta uudesta tontusta. Sherlokkinen kertoo, että vuosia sitten hänen ollessa tonttukoulussa opettajana katosi yksi tonttu luokkaretkellä arkimaailmaan. Joulupukki siirsi Sherlokkisen tapahtuman johdosta erikoisosastolle, jotta tämä voisi korjata virheensä ja löytää kadonneen tontun. Joulupukilta saadusta kirjasta vahvistuu Väinö olevan tonttu Väinökkinen.